แรงซื้อต่างชาติหนุนหุ้นโซลปิดบวก 0.16%
แรงซื้อต่างชาติหนุนหุ้นโซลปิดบวก 0.16%
14 ก.ค. 2559

ดัชนีคอมโพสิตตลาดหุ้นเกาหลีใต้ปิดบวกในวันนี้ โดยได้รับแรงหนุนจากแรงซื้อหุ้นเพื่อทำกำไรของนักลงทุนต่างชาติ ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 3.22 จุด หรือ +0.16% ปิดที่ 2,008.77 จุด โดยมีปริมาณการซื้อขาย 334.3 ล้านหุ้น มูลค่า 4.2 ล้านล้านวอน (3.7 พันล้านดอลลาร์) โดยมีหุ้นลบมากกว่าหุ้นบวกในสัดส่วน 443 ต่อ 348
ธนาคารกลางเกาหลีใต้มีมติคงอัตราดอกเบี้ยนโยบายที่ระดับต่ำสุดเป็นประวัติการณ์ที่ 1.25% ในการประชุมวันนี้ ซึ่งเป็นไปตามที่ตลาดคาดการณ์ไว้ โดยธนาคารกลางต้องการประเมินสถานการณ์ทางเศรษฐกิจ หลังจากที่ได้ปรับลดอัตราดอกเบี้ยในการประชุมเมื่อวันที่ 9 มิ.ย. และประกาศใช้มาตรการกระตุ้นเศรษฐกิจในเดือนที่ผ่านมา